stanford-oval/wikipedia huggingface dataset:
היהלום שבכתר (2021)

| היהלום שבכתר (2021)>  הפוסטר הרשמי של האירוע בכיכובם של רומן ריינס, ברוק לסנר ופול היימן.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 21 באוקטובר 2021
עיר: ריאד, ערב הסעודית
אולם: ארנת מוחמד אבדו בשדרה
מספר צופים: 22,000
שיר (י) הנושא: "Take My Breath" בביצוע דה ויקנד
ספונסר (ים): Saudi General Sports Authority
סדרת אירועי שלם וצפה של ה-WWE
| חוקי אקסטרים | היהלום שבכתר (2021) | סדרת ההישרדות |
סדרת אירועי ה-WWE בערב הסעודית
| סופר שואודאון | היהלום שבכתר (2021) | 2022 |
סדרת אירועי היהלום שבכתר
| 2019 | היהלום שבכתר (2021) | — |
היהלום שבכתר (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (‏Raw וסמאקדאון) והיה ב-21 באוקטובר 2021, בארנת מוחמד אבדו בשדרה שבריאד, ערב הסעודית. האירוע היה האירוע השלישי בסדרת אירועי היהלום שבכתר והשישי תחת הסכם עשר השנים של ה-WWE בערב הסעודית, שנקרא "החזון הסעודי 2030".
עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את ברוק לסנר ושמר על האליפות האוניברסלית. עוד ברשימת הקרבות, בקי לינץ' ניצחה את ביאנקה בלאייר וסשה בנקס בקרב משולש ושמרה על אליפות הנשים של סמאקדאון, ביג אי ניצח את דרו מקינטייר ושמר על אליפות ה-WWE, אקסבייר וודס ניצח את פין באלור וזכה בטורניר מלך הזירה, בעוד שזלינה וגה ניצחה את דודרופ וזכתה בטורניר כתר המלכה הראשון בתולדות הארגון, אדג' ניצח את סת' רולינס בקרב גיהנום בכלוב, וגולדברג ניצח את בובי לאשלי בקרב ללא חוקים ספירות בכל מקום.
הפקה > רקע

בתחילת שנת 2018, ה-WWE החלו בהסכם חוצה פלטפורמות של עשר שנים בינם לבין רשות הספורט הסעודית כאות תמיכה בתוכנית הרפורמית החברתית והכלכלית של המדינה, הנקראת "החזון הסעודי 2030". האירוע הראשון תחת שותפות זו היה אירוע הרויאל ראמבל הגדול ביותר, אירוע בשידור ישיר, שנערך ב-27 באפריל 2018, באצטדיון הבינלאומי "המלך עבדאללה" בג'דה, שבערב הסעודית.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בערבית: פייסל אלמוסייב
צוות השידור בערבית: ג'וד אלדג'אני
כרוז: גרג המילטון
שופטים: ג'סיקה קאר
שופטים: דן אנגלר
שופטים: אדי אורנגו
שופטים: צ'אד פטון
שופטים: צ'ארלס רובינסון
מראיין: קווין פטריק
פאנל לפני האירוע: קיילה ברקסטון
פאנל לפני האירוע: מאט קאמפ
פאנל לפני האירוע: פיטר רוזנברג
אירוע > מופע מקדים

המופע המקדים הכיל קרב אחד בודד, ובו האוסוס (ג'יי אוסו וג'ימי אוסו) התמודדו מול צמד The Hurt Business (סדריק אלכסנדר ושלטון בנג'מין) אשר התאחד בשבועות שקדמו לאירוע בקרב זוגות שאינו היה על אליפות הזוגות של סמאקדאון של האוסוס. בסיום, ג'ימי ביצע על אלכסנדר את מהלך האוסו ספלאש, שהקנה לו ולאחיו את הניצחון בקרב.
אירוע > הקרב המרכזי

בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד ברוק לסנר. במהלך החצי הראשון של הקרב, לסנר ניסה באופן עיקש לבצע על ריינס את מהלך הסופלקס, שמנגד, ריינס הצליח לבלום כאשר הוא אחז בחבלי הזירה. לבסוף, לסנר הצליח לבצע על האלוף האוניברסלי את מהלך הג'רמן סופלקס בנוסף למהלך הסיום שלו, ה-F-5, שלא הספיק לו כדי לנצח בקרב. כשלסנר ניסה לבצע פעם נוספת את מהלך זה, ריינס הפך זאת למהלך חניקת הגיליוטינה, כאשר לסנר הצליח לצאת מכך לאחר שהשתמש במהלך הספיינבאסטר. בסיום, לסנר ביצע את מהלך ה-F-5 אל תוך פניו של השופט, שכתוצאה מכך התעלף. לאחר מכן, היימן הטיח את חגורת האליפות אל מרכז הזירה, בין שני המתאבקים, מבלי כוונה ברורה למי היימן זרק אותה. לאחר שהמשתתפים אחזו בה בו זמנית, ריינס ולסנר היו מעורבים במאבק על השגת החגורה. אף על פי שלסנר השיג את השליטה, האוסוס הגיעו ותקפו את לסנר עם מהלך הדאבל סופרקיק. ריינס ניצל זאת והכה את לסנר עם חגורת האליפות בראשו. שופט שני הגיע לזירה ולאחר מכן ריינס הצמיד את לסנר לניצחון, שהקנה לו הגנה מוצלחת על התואר.
תוצאה לאורך זמן

הדראפט לשנת 2021 התקיים ב-1 וב-4 באוקטובר בפרקי התוכניות סמאקדאון ו-Raw, בהתאמה. לעומת זאת, השינויים לא יצאו לפועל עד ל-22 באוקטובר בפרק של התוכנית סמאקדאון, לילה לאחר אירוע היהלום שבכתר. שינויים אלו קטעו מספר יריבויות כמו זאת של אלוף ה-WWE, ביג אי ודרו מקינטייר, כאשר ביג אי נשאר במותג Raw, בעוד שמקינטייר עשה את דרכו למותג סמאקדאון. הדראפט השפיע גם על טורנירי מלך הזירה וכתר המלכה, כשזוכה טורניר מלך הזירה, אקסבייר וודס ייצג את Raw אבל הועבר לסמאקדאון לילה לאחר מכן, בעוד שזוכת טורניר כתר המלכה, זלינה וגה ייצגה את סמאקדאון, אך הועברה ל-Raw. בנוסף, בקי לינץ' הועברה ל-Raw ושמרה על אליפות הנשים של סמאקדאון באירוע היהלום שבכתר; כדי לשמור על חגורות אליפות תואמות למותג, לינץ' החליפה את חגורת האליפות שלה עם אלופת הנשים של Raw, שארלוט פלייר, שהועברה למותג סמאקדאון והחליפה עם לינץ' גם כן את חגורת האליפות שלה.
תוצאה לאורך זמן > סמאקדאון

לאחר אירוע היהלום שבכתר, דווח שברוק לסנר הצהיר שאם הוא יופיע בפרק העוקב של התוכנית סמאקדאון לילה לאחר מכן, הוא יכה את ריינס עד שהאחרון יהיה מחוסר הכרה. ריינס פתח את הפרק העוקב לילה לאחר מכן והטיל ספק בנאמנות של פול היימן אליו לפני שקרא החוצה ללסנר. לאחר שהתגרה בלסנר דקות ממושכות, האחרון יצא אל הזירה ותיגרה פרצה בין השניים. האוסוס ניסו להיחלץ לעזרת ריינס, אך לסנר השתלט על המצב במהרה והמשיך להכות את ריינס. בכיר הנהלת ה-WWE, אדם פירס קרא למספר מתאבקי המותג בנוסף לצוות האבטחה, להשתלט על לסנר. לסנר תקף את צוות האבטחה ואף התגרה בריינס לחזור אל הזירה, כשהחזיק בידו את האליפות האוניברסלית, בזמן שריינס נסוג אל מאחורי הקלעים. לאחר מכן, פירס הודיע שלסנר מושעה לזמן בלתי מוגבל על מעשיו. לסנר ששמע את העונש, יצא בחזרה אל הזירה ותקף את פירס בעזרת שני מהלכי F-5. בנוסף להשעיה, פירס קנס את לסנר במיליון דולר.
הניו דיי (קופי קינגסטון ואקסבייר וודס) ניהלו טקס הכתרה לכבוד וודס. קינגסטון הציג את זוכה טורניר מלך הזירה לשנת 2021, שמעתה אימץ את שם הבמה "המלך וודס", ועטה את הכתר, השכמיה והשרביט. שבוע לאחר מכן בתוכנית, המלך וודס העניק את תואר האבירות לקינגסטון, שהוכר מעתה בשם הבמה "סר קופי קינגסטון", יד ימינו של המלך.
מנסור התמודד מול מוסטפא עלי בקרב חוזר, שבו הוא גבר על האחרון פעם נוספת.
תוצאה לאורך זמן > Raw

בפרק העוקב של התוכנית Raw, בקי לינץ' התרברבה בכך שהפכה פעם נוספת לאלופת הנשים של Raw בנוסף לניצחונה באירוע היהלום שבכתר. ביאנקה בלאייר, שהועברה גם היא למותג Raw, הפריעה לה וציינה עובדה שלינץ' לא הצמידה אותה לניצחון באירוע, אלא את סשה בנקס. בלאייר הציגה עובדה נוספת, שלפיה היא ניצחה את אלופת הנשים של Raw לשעבר, שארלוט פלייר בשבוע הקודם ולכן היא ראויה לקרב על תואר לזה. כתוצאה מכך, תיגרה פרצה בין השתיים. לאחר התיגרה, לינץ' טענה שבלאייר תקבל את הקרב שלה, אך לא באותו הערב. הקרב בין השתיים נקבע לשבוע לאחר מכן.
טקס הכתרה התקיים לכבוד זלינה וגה, שזכתה בטורניר כתר המלכה הראשון בתולדות הארגון. וגה אימצה מעתה בשם הבמה "המלכה זלינה" ועטתה את הכתר, השכמיה והשרביט. לאחר מכן, זלינה ניצחה את דודרופ בקרב חוזר ביניהן.
תוצאות

| מס' | תוצאות | התניות | זמן |
| --- | --- | --- | --- |
| P1 | האוסוס (ג'יי אוסו וג'ימי אוסו) ניצחו את The Hurt Business (סדריק אלכסנדר ושלטון בנג'מין) | קרב זוגות | 10:40 |
| 2 | אדג' ניצח את סת' רולינס | קרב גיהנום בכלוב | 27:40 |
| 3 | מנסור ניצח את מוסטפא עלי | קרב יחידים | 10:00 |
| 4 | RK-Bro (רנדי אורטון ורידל) (א) ניצחו את AJ סטיילס ואומוס | קרב זוגות על אליפות הזוגות של Raw | 08:40 |
| 5 | זלינה וגה ניצחה את דודרופ | קרב הגמר של טורניר כתר המלכה | 05:50 |
| 6 | גולדברג ניצח את בובי לאשלי | קרב ללא חוקים ספירות בכל מקום | 11:25 |
| 7 | אקסבייר וודס ניצח את פין באלור | קרב הגמר של טורניר מלך הזירה | 09:40 |
| 8 | ביג אי (א) ניצח את דרו מקינטייר | קרב יחידים על אליפות ה-WWE | 13:25 |
| 9 | בקי לינץ' (א) ניצחה את ביאנקה בלאייר וסשה בנקס | קרב משולש על אליפות הנשים של סמאקדאון | 19:25 |
| 10 | רומן ריינס (א) (עם פול היימן) ניצח את ברוק לסנר | קרב יחידים על האליפות האוניברסלית | 12:20 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > טורניר מלך הזירה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר סמאקדאון (8 באוקטובר) Raw (11 באוקטובר) | רבע גמר סמאקדאון (8 באוקטובר) Raw (11 באוקטובר) |  |  | חצי גמר סמאקדאון (15 באוקטובר) Raw (18 באוקטובר) | חצי גמר סמאקדאון (15 באוקטובר) Raw (18 באוקטובר) |  |  | גמר היהלום שבכתר (21 באוקטובר) | גמר היהלום שבכתר (21 באוקטובר) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  ריי מיסטריו |  הצמדה |   |   |  |  |   |   |  |  |
|  |  ריי מיסטריו |  הצמדה |   |   |  |  |   |   |  |  |
|  |  סמי זיין |  08:00 |   |   |  |  |   |   |  |  |
|  |  סמי זיין |  08:00 |   |   |  סמי זיין |  הצמדה |   |   |  |  |
|  |  סמאקדאון  |  סמאקדאון  |   |   |  סמי זיין |  הצמדה |   |   |  |  |
|  |  סמאקדאון  |  סמאקדאון  |   |   |  פין באלור |  11:25 |   |   |  |  |
|  |  סזארו |  הצמדה |   |   |  פין באלור |  11:25 |   |   |  |  |
|  |  סזארו |  הצמדה |   |   |  |  |   |   |  |  |
|  |  פין באלור |  11:25 |   |   |  |  |   |   |  |  |
|  |  פין באלור |  11:25 |   |   |  |  |   |   |  פין באלור |  הצמדה |
|  |  |  |   |   |  |  |   |   |  פין באלור |  הצמדה |
|  |  |  |   |   |  |  |   |   |  אקסבייר וודס |  09:40 |
|  |  אקסבייר וודס |  הצמדה |   |   |  |  |   |   |  אקסבייר וודס |  09:40 |
|  |  אקסבייר וודס |  הצמדה |   |   |  |  |   |   |  |  |
|  |  ריקושט |  10:55 |   |   |  |  |   |   |  |  |
|  |  ריקושט |  10:55 |   |   |  אקסבייר וודס |  הצמדה |   |   |  |  |
|  |  Raw  |  Raw  |   |   |  אקסבייר וודס |  הצמדה |   |   |  |  |
|  |  Raw  |  Raw  |   |   |  ג'ינדר מהאל |  09:40 |   |   |  |  |
|  |  קופי קינגסטון |  הצמדה |   |   |  ג'ינדר מהאל |  09:40 |   |   |  |  |
|  |  קופי קינגסטון |  הצמדה |   |   |  |  |   |   |  |  |
|  |  ג'ינדר מהאל |  08:55 |   |   |  |  |   |   |  |  |
|  |  ג'ינדר מהאל |  08:55 |   |   |  |  |   |   |  |  |
הערות שוליים

↑  ריינס יגן על האליפות האוניברסלית נגד לסנר
↑  לינץ' תגן על אליפות הנשים של סמאקדאון בקרב משולש נגד בלאייר ובנקס
↑  באלור נגד וודס (גמר טורניר מלך הזירה)
↑  דודרופ נגד וגה (גמר טורניר כתר המלכה)
↑  גולדברג נגד לאשלי (קרב ללא חוקים ספירות בכל מקום)
↑  אדג' נגד רולינס (קרב גיהנום בכלוב)
↑  אלופי הזוגות של סמאקדאון, האוסוס ניצחו את אלכסנדר ובנג'מין בקרב שאינו על חגורות האליפות (קרב במופע המקדים)
↑  אדג' ניצח את רולינס (קרב גיהנום בכלוב)
↑  מנסור ניצח את מוסטפא עלי; טארג חמדי נחלץ לעזרת מנסור מתקיפתו של עלי לאחר הקרב
↑  RK-Bro ניצחו את AJ סטיילס ואומוס ושמרו על חגורות אליפות הזוגות של Raw
↑  זלינה וגה ניצחה את דודרופ (גמר טורניר כתר המלכה)
↑  גולדברג ניצח את לאשלי (קרב ללא חוקים ספירות בכל מקום)
↑  וודס ניצח את באלור (גמר טורניר מלך הזירה)
↑  ביג אי ניצח את מקינטייר ושמר על התואר
↑  לינץ' ניצחה את בלאייר ובנקס בקרב משולש ושמרה על אליפות הנשים של סמאקדאון
↑  ריינס ניצח את לסנר ושמר על האליפות האוניברסלית
יוסף תגר

| --- | --- |

 לידה:  1923 סופיה, ממלכת בולגריה 
 התאבד:  22 בינואר 1992 (בגיל 69 בערך) יפו, ישראל 
 מקום קבורה:  בית העלמין ירקון 
 תחום יצירה:  פיסול 
 
התכנסות, סגסוגת אלומיניום, 1990, י. תגר
יוסף תגר (1923 – 22 בינואר 1992) היה פסל ישראלי ממוצא בולגרי.
דגלן מתנדב לצבא הבריטי

תגר נולד בסופיה שבבולגריה למשפחה יהודית-ציונית, לקלרה לבית פנקס מהעיר רוסה שבצפון בולגריה ולחיים טאג'ר (שם נפוץ בקרב יהודי בולגריה), שהיה סוחר בפחם. משערים כי מוצא המשפחה בטולדו שבספרד ובניה היגרו לאחר גירוש ספרד ועד לבולגריה הגיעו. משהשלים את חוק לימודיו בעממי המשיך ללמוד בתיכון הטכני של סופיה ולמד במגמת שרטוט ומכניקה, תחומים בהם הסתייע כעבור שנים משנחשף לפיסול. במהלך לימודיו קנה לעצמו שם גם כמתעמל מוכשר שעתידו לפניו. במקביל היה חבר פעיל בתנועת הנוער הציונית בית"ר. הודות לכישוריו כאתלט מצטיין נקבע גם כנושא דגל בית הספר במצעדים הלאומיים של בולגריה ואף כדגלן באותן תהלוכות ציוניות בהן השתתפו חברי תנועות הנוער "מכבי", "השומר הצעיר" ו"בני עקיבא".
בתום לימודיו, ב-1942, עלה לארץ ישראל. לאחר עלייתו שינה את שמו מטאג'ר לתגר, התנדב לצבא הבריטי והוצב באחד מבסיסיו במצרים. לאחר שחרורו מצא לעצמו עבודה כשרטט-אמן במחלקת המדידות של עיריית תל אביב. תקופת-מה גם עבד כמעצב חפצי-חן בחנותה של בת שבע דה רוטשילד, בתל אביב. במקביל סייע באותו זמן בקליטת הוריו ואחותו שמחה (לימים שמחה בחסי) שהגיעו לארץ. כעבור זמן מצא לעצמו דירה למגורים ולסטודיו בבית "קאסה נובה", בסימטת נתיב המזלות ביפו העתיקה. שם, בדירה הקטנה הסתפק בחיי נזיר שכולו ממוקד ביצירה. תחילה עסק ברישום ובהדרגה עבר לציור בצבעי שמן אפורים וקודרים. יותר מאוחר גילה את יכולותיו בפיסול ויצר בתחום זה כמעט עד לימיו האחרונים.
לחיות בשביל לפסל

נטייתו ליצירה ליוותה אותו מתחילתו למרות שבא מרקע שהמאבק היומיומי לקיום לא איפשר להתמכר לרעיונות שמעבר לצורכי ההישרדות. אבל הוא מצא את ייעודו כאמן והתמכר ליצירתו תוך שהתבודדותו הופכת לאחד מסימני ההיכר המאפיינים את כתיבתו ואת פסליו. תגר נחשב כאוטודידקט, ואת הידע האמנותי הרב שצבר למד בחלקו תוך התבוננות מעמיקה ביצירותיהם של אמנים, ציירים ופסלים מהראשונים שקבעו את מגוריהם ב"השטח הגדול".
משנעשה "השטח הגדול" לאזור נחשב בתוכניות הפיתוח של תל אביב-יפו, נפתחו שם גלריות מוכרות והמקום נודע בקרב מבקרים מרחבי הארץ. באותן שנים התחיל תגר, במקביל לפיסול, בכתיבת רעיונותיו על תהליכים העוברים על האדם בעולם משתנה ומתנער מאחריותו לפרט, והמשיך בניסיונותיו לבטא השקפת עולם זו גם באמצעים פיסוליים. בתהליך התנסויות אלה הצליח גם ליצור שורה של פסלים הנוגעים בתחום הארוטיקה הנקשרת בין נשים לגברים. בפסליו ראה את ילדי רוחו ובמילה זו השתמש לגביהם גם בצוואתו שהשלים את כתיבתה בערב התאבדותו.
הפסל יוסף תגר (יוז'י), היה בן שישים ותשע כאשר שם קץ לחייו בסטודיו שלו בסימטת נתיב המזלות ביפו העתיקה. לקראת התאבדותו השלים כתיבת מאמרים אחדים בהם התמקד במצבו המדכא של האדם בחברה המודרנית. כתיבתו בנושאי "אדם וחברה" התחילה שנים לפני-כן וחלק ממאמריו פורסמו בחוברות. אחת מאותן חוברות נקראת בשם "עמנואל, רות והיטלר" (הוצאה פרטית 1986) ונכתבה במקור באנגלית. חוברת נוספת שנכתבה בעברית נקראת "אדם ושלום" ופורסמה בהוצאת "אופוס" בשנת 1991. חוברות אלה משקפות את התמקדותו באדם כמו גם בפסליו.
במוות ראה מבחינתו צעד מובן למי שיותר אינו מצפה למצוא תשובות לשאלות הקיום הפיזי והרוחני בעולם מתנכר. בכתיבתו נמצאה עדות שלא השתחרר מהשפעת האימה של השואה, שלממדיה התוודע לאחר המלחמה. אחד מפסליו מתמצת את השואה יותר מפסלים רבים אחרים בנושא זה. פסל זה מורכב ממספר רב של גופות מפוסלות המוטלות זו על זו עד שנערמה ערימה כמצבה. בפסל זה כמו ביצירות אחרות שלו הוכיח תגר את יכולתו לגעת בפסגת בית היוצר. תגר זכה בהישג זה תוך הפגנת יכולת טכנית מרשימה ומשכנעת.
לפסל ולמות

באחד ממאמריו כתב כי כאשר לא יהיה מסוגל ליצור לא ימצא טעם בהמשך חייו. בשלב זה הוא גם נמנע מלמכור את פסליו, להוציא אחדים, כאשר מצא להם בתים ראויים מבחינתו. בשנותיו האחרונות התמקד בעיקר בכתיבת איגרות-חוברות לגדולי עולם באנגלית ובעברית מתוך כוונה להעמידם על עומק המשברים החברתיים והמוסריים שאחת מתופעות הלוואי שלהם הוא אי-צדק קיומי המרחיק שלום ומשמש כדלק להרס האנושות. הוא חזר פעם אחרי פעם להתריע מפני שואה חברתית.
שלב המעבר בין הפיסול שלו לבין הצורך להתבטא בכתיבה היה מבחינתו מדרגה נוספת בהתנתקותו מהמציאות המתכחשת לאידיאלים. כשהשלים עם העובדה שנכשל בניסיונו ליצור דיאלוג עם אותם מנהיגים (בהם האפיפיור ברומא), כדי לנסות למצוא פתרונות למבוכת הקיום - שם קץ לחייו. גם מצוואתו ניתן ללמוד על גודל ייאושו מחוסר יכולתו לפתור משהו מאותן בעיות המאפיינות את עולמו המסוכסך.
לא סתם פיסל שנים אחדות קודם לאותו לילה אחרון את פסלו "הקרבה עצמית". ביסודו של פסל זה נמצאת תמצית השקפת עולמו על-פיה היה ונשאר דגלן הצועד לפני המחנה, אלא שהפעם הוא מניף דגל של צדק לכל. דרך תפישתו את עולמו גרמה לו לצמצם את הזמן שהקדיש ליצירתו ולהתפנות יותר להעלות בכתב את רעיונותיו החברתיים. הוא קיווה שבכוח כתיבתו ישיג את מה שלא השיג באמצעות פסליו וראה בדיאלוג שפיתח עם קוראיו סיכוי לשינוי שיאפשר לו בסופו של תהליך לחזור שלם ושליו יותר ליצירתו הפיסולית. ד"ר נסים מבורך, סופר ומבקר אמנות שזיהה בשפתו הפיסולית את משמעות האדם כפי שהיא קיימת להערכתו גם ביצירותיהם של הפסלים דב פייגין וקוסו אלול, הרגיש גם הוא בעוצמת הטלטלה של השליחות שתגר לקח על עצמו, והגיב במילים אלו בעלון-קטלוגי מיוחד שהתפרסם לקראת התערוכה שהתקיימה לזכרו ברמת-גן:
ימים שלאחר

תגר נודע כהומניסט מובהק, לעיתים מעודן בביטויו לעיתים בוטה במשהו, אולם תמיד מעל לכל פיסולו היה שפתו היותר מדויקת. הוא השאיר אחריו מאות פסלים אותם פיסל בכל חומר פיסולי מוכר כעץ, אבן, שיש, בזלת, נחושת, ארד וסגסוגת אלומיניום. הוא לא נרתע גם מחומרים חדשים כמו קל-קר ואחרים. תגר בחייו נמנע מלהציג את פסליו כחושש שכוונותיו לא יובנו. רק כשנה לאחר מותו הוצגו שתי תערוכות חשובות בהן ניתן היה לראות מבחר מיצירותיו, האחת בגלריה לפיסול יוסף קונסטנט ברמתן-גן, והשנייה ב"משכן לאמנות" בחולון. שתי התערוכות התקיימו בשנת 1993.
יצירותיו

אוהבים, נחושת, 1965 - י. תגר
הקרבה עצמית, סגסוגת אלומיניום, 1988, י. תגר
מצלעו, נחושת, 1977 - י. תגר
הערות שוליים

↑  אתר "Billiongraves"
| --- | --- |
בקרת זהויות :  ICIA: 279007  NLI: 987007522900005171  ULAN: 500476751  VIAF: 308268990   WorldCat (עם VIAF): 308268990
מוצרים מהחי

מנה הקרויה "Duck, Duck, Duck", מכיוון ששלושת חלקיה מורכבים מגוף הברווז: ביצי ברווז, בשר ברווז משומר ונקניק ברווז צלוי.
מוצרי חלב עיזים
מוצר מהחי הוא כל חומר שיוצר מגופה של חיה. דוגמאות למוצר כזה הן שומן, בשר, דם, חלב, ביצים, דבש ומוצרים פחות מוכרים כגון אנזים ההגבנה.
לרוב, מוצרים שמיוצרים ממאובנים או חיות שנרקבו, כגון נפט מהשאריות הקדומות של חיות ימיות, לא נחשבים למוצרים מהחי. גידולים חקלאיים המגודלים באדמה המדושנת בשאריות בעלי-חיים לעיתים רחוקות נחשבים כמוצרים מהחי.
מאכלים מהחי

דם, לרוב בצורה של נקניק דם
עצמות, לרוב בצורה של קמח עצמות
ציר, לרוב מוכן בשימוש בבשר או שומן מהחי.
כרמין (ידוע לעיתים ככנימת קוכיניאל), משמש כצבע מאכל.
קזאין, אשר מקורו בחלב ומוצרי חלב.
זבד אשר משמש גם כחומר טעם
מוצרי חלב, הכוללים חלב, גבינה, יוגורט, מי גבינה ועוד.
ביצים
ג'לטין, המופק מעצמות בעלי חיים.
דבש
טל דבש
ציסטאין, המופק לרוב משיער אנושי ובשר חזיר.
קזאין המופק מחלב.
קופי לואק.
בשר, הכולל בתוכו דגים, בשר עוף, בשר בקר ובשר הודו.
אנזים ההגבנה.
שלאק, המיוצר על ידי חרקים.
מוצרים מהחי שאינם מאכלים

סיבים מהחי, כגון צמר, פרווה ומשי.
ענבר אפור, המופק ממערכת העיכול של לווייתנים.
דונג דבורים
קסטוריום המופק בשימוש בבונים.
עור, המיוצר מעורם של בעלי חיים.
זבל אורגני שלעיתים מכיל גם חלקי גופות של בעלי חיים.
שמן חורפנים.
פנינים.
דר ("אם הפנינה").
קשקשים.
אלמוגים, המשומשים בפרטי נוי לרוב.
שפיכה, המשומשת בהזרעה מלאכותית.
נוצות.
אבני כיס מרה, המשמשת ברפואה הסינית.
קרטין, לרוב בצורת שנהב וחטים.
לנולין.
ספוגים.
שתן.
ארס, משמש ברפואה וטרינרית כנסיוב נגד ארס.
ראו גם

שחיטה
צמחונות
מתקן מעילים בתערוכת אופנה בינלאומית לפריטי פרווה ועור.
צ'יילד האסאם

| --- | --- |

 לידה:  17 באוקטובר 1859 דורצ'סטר, ארצות הברית 
 פטירה:  27 באוגוסט 1935 (בגיל 75) איסט המפטון, ארצות הברית 
 מקום לימודים:  אקדמיה ז'וליאן  Lowell Institute  Boston Art Club  Dorchester High School 
 תחום יצירה:  ציור 
 זרם באמנות:  אימפרסיוניזם 
 יצירות ידועות:  Laurel in the Ledges, Building the Schooner, Provincetown 
 
צ'יילד האסאם
צ'יילד האסאם (אנגלית: Frederick Childe Hassam;‏ 17 באוקטובר 1859 – 27 באוגוסט 1935) היה צייר אמריקאי אימפרסיוניסטי. היה יחד עם מארי קאסאט וג'ון הנרי טוואצ'טמן, ממובילי זרם האימפרסיוניזם בארצות הברית.
ביוגרפיה

האסאם נולד בדורצ'סטר (Dorchester) במסצ'וסטס בשנת 1859. אביו היה איש עסקים אמיד, אשר החזיק אוסף גדול של אמנות וענתיקות. האסאם הראה עניין באמנות מגיל צעיר והחל לצייר בצבעי מים כבר בבית הספר.
בשנת 1872 שרפה שהרסה חלק גדול מבוסטון פגעה קשות בעסק של אביו. האסאם עזב את לימודיו בתיכון כדי לעזור למשפחתו בבית דפוס. הוא למד חריטה בעץ החל לעבוד אצל חרט. כבר בשנת 1879 החל לצייר, תחילה בצבעי מים.
בשנת 1882 החל לשמש כמאייר פרי-לאנסר בעבור מספר כתבי עת ופתח סטודיו עצמאי. במקביל המשיך ללמוד ציור בבוסטון. בשנת 1883 הציג את תערוכת היחיד הראשונה שלו.
בשנת 1886 עבר לצרפת, שם למד באקדמיה ז'וליאן שבפריז.
בין השנים 1916 ל-1919, הוא השלים את סדרת ציורי דגלי ארצות הברית שלו, שכללה את השדרה בגשם.
לואיג'י קרלו פאריני

לואיג'י קרלו פאריני (באיטלקית: Luigi Carlo Farini;‏ 22 באוקטובר 1812 – 1 באוגוסט 1866) היה פוליטיקאי, פיזיקאי והיסטוריון איטלקי שכיהן כראש ממשלת איטליה השלישי למשך מספר חודשים בין השנים 1862–1863.
פול רוויר

| --- | --- |

פורטרט של פול רוויר שצויר על ידי ג'ון סינגלטון קופלי
 לידה:  1 בינואר 1735 בוסטון, פרוביניציית מסצ'וסטס 
 פטירה:  10 במאי 1818 (בגיל 83) בוסטון, ארצות הברית 
 מדינה:  ארצות הברית 
 מקום קבורה:  בית הקברות גרנארי 
 מקום מגורים:  Paul Revere House 
 השכלה:  אקדמיית וסטפורט 
 בן או בת זוג:  Rachel Walker  Sarah Orne 
 חתימה:   
 
פול רוויר (באנגלית: Paul Revere; ‏1 בינואר 1735 – 10 במאי 1818) היה צורף אמריקני ממוצא צרפתי ופטריוט פעיל במהפכה האמריקנית. עיקר תהילתו לאחר מותו הייתה עקב תפקידו כרץ בקרב לקסינגטון וקונקורד. ידוע בזכות שירו של הנרי וודסוורת' לונגפלו.
רוויר היה צורף משגשג ושירת כקצין באחת המערכות הקשות במלחמה. לאחר המלחמה הקדים פול רוויר את זמנו בהבחנתו את הפוטנציאל הגלום בייצור המוני של חפצי מתכת, הבחנה שהפכה אותו, בעיני היסטוריונים רבים, לאבי התעשייה האמריקנית.
ביוגרפיה

תאריך לידתו המדויק של פול רוויר אינו ידוע. על פי רישומים שנמצאו בכנסיית "ניו בריק" בבוסטון, פול רוויר הוטבל ב-22 בדצמבר 1734 על פי הלוח היוליאני (שהיה נהוג אז באימפריה הבריטית), או ב-2 בינואר 1735 על פי הלוח הגרגוריאני. רוויר היה בנו הבוגר ביותר (ששרד) של אפולוס ריווירי, פליט הוגונטי מוולניה ששינה את שמו לרוויר.
פול רוויר מיעט להגיע לבית ספר ולמד את הצורפות והמסחר במתכות יקרות כאשר ששימש כשוליה לג'ון קוני.
בשנת 1756 התמנה כקצין ארטילריה בדרגת סגן־משנה במשלחת התקיפה נגד קראון פוינט, ולאחר מכן הוצב למספר חודשים בפורט אדוארד בניו יורק.
רוויר הפך לחרט נחושת מיומן בתקופה שקדמה למלחמה. בנוסף, היה חבר קרוב של סמואל אדמס והיה מעורב בשלבים המוקדמים של המאבק לעצמאות. הוא חרט מספר תגליפים אנטי-בריטים; אחד מתגליפיו המפורסמים הוא תגליף פרו-פטריוטי המתעד את טבח בוסטון.
רוויר היה אחד ממנהיגי מסיבת התה של בוסטון ואחד משלושים הפטריוטים שהתנדבו לסייר ברחובות היישוב נורתאנד, על מנת לעקוב ולדווח על התקדמות החיילים הבריטים. בדצמבר 1774 נשלח רוויר לפורטסמות', ניו המפשייר, על מנת לזרז את התפרצות המאבק ופיתה את הבריטים לתקוף ולכבוש את פורט ויליאם ומרי - אחת הפעולות הצבאיות הראשונות של המלחמה.
ביוגרפיה > רכיבת חצות

אחד המאורעות הידועים בחייו של פול רוויר הוא האחרון בשרשרת מאורעות קטנים בשם "אזעקת אבק השריפה": "רכיבת החצות" המפורסמת התרחשה בלילה שבין ה-18 ל-19 באפריל 1775, כאשר הוא וויליאם דוז התבקשו על ידי ד"ר ג'וזף וורן לרכוב לצ'ארלסטון, מסצ'וסטס על מנת להזהיר את המיליציות שישבו בלקסינגטון ובקונקורד מפני החיילים הבריטים המתקדמים מבוסטון לכיוונם. אל דוז ורוויר הצטרף רוכב נוסף בשם סמואל פרסקוט.
על אף שקיבל הנחיות לשמור על שקט בצירים שבהם עשו דרכם ללקסינגטון וקונקורד, החליט רוויר (על דעת עצמו) להקים רעש ולהזהיר כל בית שעבר בדרכו. רוויר הגיע ללקסינגטון בחצות הליל והעביר את החדשות על התקדמות הבריטים לג'ון הנקוק וסמואל אדמס. בדרכם לקונקורד נתפסו השלושה על ידי חיילים בריטים שהחליטו לעכבם. פרסקוט הצליח להימלט מהחיילים ולהגיע לקונקורד בזמן להזהיר את תושביה מהבריטים. פול רוויר עוכב וסוסו הוחרם ולכן היה צריך לעשות את דרכו חזרה ללקסינגטון ברגל. למרות כל זאת הספיק רוויר להגיע ללקסינגטון בזמן בשביל לראות את היריות הראשונות בקרב ואת הניצחון שהושג בזכות האזהרה, שהובאה על ידי שלושת הרוכבים בלילה ועזרה להכין את המיליציות לקרב. המיליציות שהוקמו וחומשו עוד באותו לילה היוו את ראשיתו של הכוח הלוחם האמריקני במלחמה, שהפך מאוחר יותר לבסיס לצבא הקונטיננטלי.
ביוגרפיה > תקופת המלחמה

בשנת 1775 נשלח פול רוויר לפילדלפיה על ידי הקונגרס המחוזי של מסצ'וסטס על מנת לבחון וללמוד את מטחנת אבק השרפה היחידה שעבדה אז במושבות. על אף שהורשה רק לחצות דרך המבנה הצליח רוויר לאסוף מספיק מידע על המטחנה בשביל להקים אחת גם בעיר קנטון.
באפריל 1776 מונה רוויר לקצין חיל רגלים בדרגת רב־סרן במיליציה של מסצ'וסטס, ובנובמבר קודם לדרגת סגן־אלוף בארטילריה; הוא הוצב בארמון ויליאם, שחלש על נמל בוסטון והגן עליו, ולבסוף גם פיקד עליו.
רוויר הצטרף למשלחת שיצאה לרוד איילנד ב-1778 ושנה לאחר מכן גם למשלחת הרת אסון לפינובסקוט. לאחר ששב הואשם רוויר באי קיום פקודות הקצין הממונה על המשלחת, עמד למשפט צבאי, וזוכה.
ביתו של פול רוויר בבוסטון, בנתיב שביל החירות
דייגו קונדה

דייגו חוסה קוֹנְדֶה אלקולדו (בספרדית: Diego José Conde Alcolado; נולד ב-28 באוקטובר 1998) הוא כדורגלן ספרדי המשחק בעמדת השוער בקבוצת ויאריאל מלה ליגה.
קריירת מועדונים

קונדה נולד במדריד והצטרף למחלקת הנוער של אתלטיקו מדריד בשנת 2007. הוא קודם לקבוצת המילואים לקראת עונת 2017/2018, וערך את הופעת הבכורה שלו ב-19 בנובמבר 2017 כשפתח בהרכב במשחק הליגה השנייה מול דפורטיבו פבריל.
לאחר שבילה את העונה כשוער המחליף מאחורי מיגל רומן, האריך קונדה את חוזהו עד 2021. ב-1 ביולי 2018 הוא הושאל לנבאלקארנרו מהליגה השלישית. לאחר סיום תקופת ההשאלה שב לקבוצת המילואים.
ב-28 באוגוסט 2020 הושאל לעונה אחת ללגנס מהליגה השנייה. הוא ערך את הופעת הבכורה שלו ב-20 בספטמבר, כשפתח בהרכב בהפסד 1–2 מול דפורטיבו לוגו.
ביולי 2021 הצטרף לחטאפה מלה ליגה, תחילה כשוער שלישי תחת השוערים רובן יאנייס ודויד סוריה. הוא ערך את הופעת הבכורה שלו בליגה ב-4 בפברואר 2022, כשנכנס כמחליף במהלך המחצית השנייה בניצחון 0–3 על לבאנטה. לאחר שנותר שוער שלישי תחת סוריה וקיקו קאסייה במהלך עונת 2022/2023, הוא שב ללגנס מהליגה השנייה ב-16 ביוני 2023 וחתם על חוזה לשנתיים. כשוער ראשון הוא זכה בפרס ריקרדו זאמורה (פרס הניתן לשוער הטוב ביותר בעונה) לאחר שספג רק 27 שערים במהלך העונה וקבוצתו העפילה ללה ליגה כאלופת הליגה השנייה.
ב-2 ביולי 2024 חתם על חוזה לחמש שנים בוויאריאל מלה ליגה.
חיים אישיים

אחותו של קונדה, מריה, היא שחקנית כדורסל מקצוענית.
טום ברק

ערך זה עוסק באתלט אמריקאי. אם התכוונתם לשחקן אנגלי, ראו .
תומאס אדוארד בֶּרק (באנגלית: Thomas Edward Burke;‏ 15 בינואר 1875 – 14 בפברואר 1929) היה אתלט אמריקאי, האלוף האולימפי הראשון בעידן המודרני בריצת 100 מטר.